جوزك دايما يقول مشويات بره احلى ؟ كان زمان .عشان النهاردة هتبقى استاذه مشويات كفته وشيش وفراخ.لان الاسرار والتكات والحركات هنا عندنا وبس . النهاردة هتبقي أستاذة في طريقة عمل المشويات كفتة وشيش وفراخ .
طريقة عمل المشويات
اولا: تتبيه الكفته المشويه اللى هتخلى الكفتة تجنن
الطريقه:
لكل كيلو لحمه مفرومه ويفضل ضانى زى محلات المشويات لانها دسمه نضيف 2 بصله مفرومه ناعم جدا ومعصورة من ماء البصل اى التفل فقط .
ثم نضيف ملعقه كبيره ملح وملعقه صغيره فلفل اسود وبشر جوزة الطيب وملعقه صغيره بابريكا وملعقه صغيره صلصله طماطم وملعقه صغيره خل وربع فنجنان عصير ليمون ونصف كوب بقدونس مفروم ناعم .
اعجنى اللحمه مع كل التوابل دى . واتركيها فى الثلاجه حوالى 4 ساعات .ثم تصبع على سيخ حديد . وتسوى فى فرن سخن .
ثانيا: تتبيله الفراخ المشويه
الطريقة :
لكل فرخه مقطعه 8 قطع ونظيفه .ضيف تتبيله عباره عن فى الكبه حطى 2 بصله متوسطه الحجم + 2 طماطم بدون قشر + ملح + فلفل + كمون + ربع كوب زيت + ملعقه كبيره كاتشب + نصف كوب زبادى + 4 فص ثوم + ربع كوب خل. ونترك الفراخ 4 ساعات فى التتبيله ونشويها فى الفرن .
ثالثا: الشيش طاووق
الطريقة :
لكل كيلو فراخ بانيه مكعبات . نضيف تلك التتبيله كوب زبادى +بصله مفرومه + 3 فص ثوم + ملعقه كارى + ملعقه شطه +ملعقه صغيره سماق .
وتترك قطع الدجاج فى التتبيله لمده 4 ساعات ثم توضع فى الاسياخ الخشبيه مع قطع الفلفل والبصل والطماطم . وتسوى فى الفرن او على الجريل .